Alates 2007. a lõpust toimus Lääne-Eesti saarestiku laevateede süvendamise ja rekonstrueerimise projekti teise riigihanke "Ehitusuuringud laevateede süvendamiseks ja rekonstrueerimiseks Lääne-Eesti saarestikus" menetlemine. Kuna avatud pakku­mise korras ei laekunud tähtpäevaks ühtegi pakkumist, algatati konsultatsioonid väljakuulutamiseta läbirääkimistega hankemenetluse raames ning saadeti kutsed välja huvitatud isikutele. Laekus üks ühispakkumine firmadelt Shipping  Enterprise ja Soome Geoloogia Uurimiskeskus (ühispakkumise liider Shipping Enterprise). Läbirääkimisi peeti veebruarist kuni aprilli keskpaigani, mil esitati lõplik pakkumine; 6. mail sõlmisid Veeteede Amet ja Shipping Enterprise kokkulepe Lääne-Eesti saarestiku laevateede süvendamiseks ja rekonstrueerimiseks vajalike ehitusuuringute teostamiseks orienteeruva maksumusega 15 miljonit krooni (tööde tellimise aluseks on tööde ühikuhinnad ja lõplik hind kujuneb tegelike töömahtude alusel).